### Resume

Sagen omhandler gennemførelse af ekspropriation af areal til fortov på [adresse], [adresse]. Der blev den 18. november 2022 afholdt åstedsforretning under ledelse af formand for Teknisk Udvalg. Byrådet gav den 5. oktober 2022 i punkt nr. 173 ekspropriationsbemyndigelse til Teknisk Udvalg.

### Sagsfremstilling

Der etableres et nyt fortov langs [adresse], som skal forbinde eksisterende fortov ud for nr. 71 og ned til eksisterende fortov ved nr. 31.

Der er afholdt åstedsforretning den 18. november 2022.

Efter åstedsforretningen har der været 4 ugers indsigelsesperiode. Indsigelsesfristen udløb den 16. december 2022. Protokol med indsigelser er vedlagt som bilag.

Der er 1 forligstilbud der ikke er tiltrådt.

Uddrag af indsigelser

Matrikkel nr. 8f [adresse], [adresse]: der er ikke modtaget indsigelser eller accept af forligstilbuddet.

Ekspropriation

Forvaltningen anbefaler, at ekspropriationen gennemføres, og at arbejderne igangsættes.

Ekspropriationen gennemføres efter bestemmelser i lov om offentlige veje.

Ekspropriationen vedrører følgende matrikkelnummer:

[adresse], [adresse]

Matr. nr. 8f

Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelser og ændringer af bestående anlæg, tilbehør og nødvendige supplerende foranstaltninger, når det er nødvendig af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget foretager ekspropriation af matrikkel nr. 8f [adresse], [adresse] og |
| at | fastsættelse af erstatning til lodsejere, der ikke har tiltrådt forligstilbuddet, overgives til taksation. |

### Beslutning

Godkendt.

Steven Madsen var fraværende.